Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Palestiina islamistid jätkasid raketituld Lõuna-Iisraeli.
Iisraeli druuside juhid mõistsid hukka rünnakud
haavatuid sõidutanud armeekiirabiautode vastu.
ÜRO uurijate sõnul korraldavad nii Süüria armee kui mässulised
hävitavaid ümberpiiramisi, kus tsiviilelanikud jäetakse
toidu ja ravimiteta, mis viib alatoitumise ja näljasurmani.
Palestiina islamistid tulistasid taas rakette Lõuna-Iisraeli.
Gazast tulistati eile öösel rakett,
mis plahvatas Hof Ashkelonis avaalal.
Vigastusi ja purustusi ei esinenud.
Iisraeli Õhujõud vastasid rünnakuga
raketiheitja pihta, kust rakett lähtus.
Armee pressiüksuse avalduses rõhutati,
et Gazat valitsevat Hamasi peetakse ainuvastutavaks
Gazast juudiriiki lähtuvate rünnakute eest, hoolimata sellest,
kas neid teevad Hamasi või mõne muu Gaza rühmituse liikmed.
Nüüd Süüria sõja juurde, mille kestel Iisrael on võidelnud
oma põhjapiiril ekslike kuulide ja mürskude vastu.
Nüüd ähvardavad usulahkude vaheline vägivald
ja regionaalsed suhted Iisraeli konflikti tõmmata.
Neli aastat kõrvale hoidnud Iisraeli positsioon on ohus,
eriti druuside suhtes,
kelle Süüria kogukond on ohus ja Iisraeli oma teeb kõva lärmi.
Värskeim mureteema tekkis esmaspäeval,
kui Iisraeli druusid ründasid kaht Iisraeli armee kiirabiautot.
mis vedasid Süüriast haavatuid Iisraeli haiglasse.
Üks süürlane hukkus Golanil rünnakus,
mida Iisraeli juhid lintšimiseks nimetavad.
See kuritegu toimus minu külas ja selle tegijad olid minu rahva seast.
On häbiväärne, et niimoodi süütuid lintšiti.
Iisrael vastutab selle eest, kuna ta peab kaitsma tsiviilelanikke,
keda sõidutatakse armee soomusautodes.
Usun, et seda rohkem ei juhtu
ja rahvas mõistab oma positsiooni. Nad ei kaitse kedagi,
vaid kahjustavad selle julma teoga Süüria druusikogukonda.
Iisraeli druuside juhid kogunesid oma ülimasse pühapaika, Jitro hauale,
et mõista hukka rünnakud ja õhutada rahvast rahunema.
Druuside juhid mõistavad karmilt hukka rünnakud kiirabi vastu.
See ei vasta meie kommetele. Tegutseme otsustavalt
sellise kahetsusväärse ja valusa tegevuse kordumise vastu.
Üks druuside juhte, Iisraeli endine asevälisminister Majli Wahabi,
ütles kogunemisel, et nad kutsuvad rahvusvahelist kogukonda
lõpetama Iisraeli abiga terrorismi Süüria süütute elanike vastu.
Me ei õhuta Iisraeli riiki Süüria konfliktis osalema,
vaid vaatame rahvusvahelise kogukonna poole,
et see peataks Iisraeli toel ISISe ja teiste terroritegevuse
Süüria süütute elanike vastu, eriti Druusi mägedes.
Druuse peetakse Jitro ehk Moosese äia järeltulijaiks.
Druusidel on salajane, monoteistlik religioon
ja nad on üks Lähis-Idas vähemusi.
Suurimad kogukonnad on Süürias, Liibanonis ja Iisraelis.
Iisraeli druuside vähemus ja juutide enamus
kuulutasid riigi rajamisest peale verevendlust.
Channel 2 uudistes rääkis Iisraeli haiglas viibiv mees,
et kuulub mässuliste rühmitusse Vaba Süüria Armee.
Mees ütles, et ei kaitseks druuse džihadistide vastu,
kuna druusid on lojaalsed Assadi režiimile.
Iisraeli druusikogukonna juhi sõnul võis see olla viimaseks tilgaks,
mis puudutab Iisraeli abi Süüria mässulistele ja džihadistidele.
Peaminister Netanyahu eilsed kommentaarid kirjeldavad,
millist nööri mööda Iisrael käib. Ta mõistis hukka kiirabirünnakud,
kuid ülistas Iisraeli vendade liitu Iisraeli druusi kodanikega.
Pean juhtumit väga tõsiseks.
Me ei luba kellelgi seadust oma kätte võtta.
Me ei luba kellelgi sekkuda Iisraeli sõdurite ülesannetesse.
Otsime lintšijad üles ja toome nad kohtu ette.
Oleme õigusriik ega kuulu meie ümber levivasse anarhiasse.
Õhutan druusikogukonna juhte.
See on suurepärane kogukond, kes on meie verevennad.
Nad on Iisraeli kodanikud. Õhutan neid maha rahunema
ja ütlema igale Iisraeli druusile:
Austage seadust ja sõdureid. Ärge võtke seadust oma kätte.
Palun seda meie druusi vendadelt ja igalt Iisraeli kodanikult.
Iisrael osutab humanitaarabi piirile saabuvaile haavatuile
ega tee vahet nende poliitiliste või usuliste sidemete vahel.
Politsei vahistas eile Golanil ja Galileas üheksa druusi,
keda kahtlustatakse rünnakuis armee kiirabiautode vastu.
Juurdluse käigus leiti, et haavatud olid enne rünnakut
vaid kergelt või mõõdukalt haavatud, ja rünnaku käigus üks neist tapeti.
ÜRO uurijate teatel
on nii Süüria armee kui mässulised, sealhulgas ISIS
korraldanud hävitavaid, 420 000 süürlast mõjutavaid piiramisi,
kus rahvas jääb toidu ja ravimiteta, mis viib alatoitumise ja näljasurmani.
ÜRO Inimõiguste Nõukogu raporti järgi on Süüria valitsusväed
pommitanud tänavu Aleppot pea iga päev tünnipommidega
ja on tsiviilelanike ründamise tõttu süüdi sõjakuriteos.
Mässuliste suurtükituli on viinud massiliste inimohvriteni.
Oleme saanud abipalveid paljudelt riikidelt,
riigiprokuratuuridelt
erinevate murede suhtes.
Ametnike antud detailide alusel
oleme otsustanud, et teatud infot võib jagada.
See info võib olla seotud isikute, olukordade või juhtumitega,
mis võivad aidata korrakaitse protsessis.
Meil puudub juurdepääs kuriteopaigale.
Me ei tea täpselt, kes mida tegi.
Meil on intervjuud ja info, kuid meie järeldus on,
et mitte keegi, mitte ükski rühmitus, ei austa sõjaseadusi.
Ütlesime seda selgelt juba varem ja ütleme ka antud raportis.
Muidugi on mõningaid, kes on rohkem või vähem süüdi,
kuid pea kõik on samas kategoorias.
Süüria saadik Aala eitas tulemusi valitsuse tegevuse kohta.
Ta lisas, et ISIS korraldas Palmyras massimõrvu,
mida raportis ei mainitud.
ÜRO teatel on 4-aastases konfliktis hukkunud üle 220 000 inimese
ja kodudest on põgenema aetud ca 4 miljonit inimest.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri